גיורא פישר (משורר)

גיורא פישר (נולד ב-14 במרץ 1951) הוא משורר, מורה לתנ"ך ורפתן ישראלי.

ביוגרפיה
פישר נולד וגדל במושב אביגדור, שם הוא מתגורר עד היום עם אשתו ובניו. הוא בעל תואר שני במקרא, ושימש כמורה לתנ"ך בבית הספר התיכון בבאר טוביה. במקביל לכך החזיק ברפת גדולה.

כילד וכנער כתב שירים ופזמונים אך בבגרותו זנח את הכתיבה, ושב אליה לאחר שבנו מרום פישר נפל בשנת 2002 בעת פעילות צה"ל בג'נין.

שיריו של פישר התפרסמו בהליקון ובמוספי הספרות של הארץ וידיעות אחרונות. ספרו הראשון, "אחרי זה", יצא לאור בשנת 2010 בהוצאת עם עובד וזכה לשבחי המבקרים.

ספרו השני "צירי חיים" יצא לאור בשנת 2014 בהוצאת קשב לשירה.

כמו כן זכה פישר בפרס רמת גן לשירת ביכורים לשנת תשע"א - 2011.

בשנת 2015 שירו "תפילה", שכתב לזכרו של בנו מרום, הולחן ובוצע על ידי עומר קורן ונכלל באוסף "שיר וזיכרון" של רשת ג' ואתר ynet.

בשנת 2017 יצא לאור ספרו השלישי של פישר "מה למדת מהסיפור" בהוצאת עם עובד ובעריכתה של אגי משעול.

בשנת 2022 יצא ספרו "בתחתית הימים".

קישורים חיצוניים
 
 האתר האישי של גיורא פישר
 גיורא פישר, כאכילס, באתר כתב העת אורות
 
 גיורא פישר, האין הוא. כאן שיר, כאן דיגיטל,  30 באפריל 2017
 "תפילה", קישור להאזנה ביוטיוב

הערות שוליים

אביגדור: אישים
בוגרי תיכון אזורי באר טוביה
אנשי חינוך ישראלים
זוכי פרס רמת גן לספרות
משוררים ישראלים
אבות שכולים: חללי צה"ל
ישראלים שנולדו ב-1951